section_heading: Radnja
paragraph_text: Luther i Nora Krank su američki bračni par s mnogo rodbine, zbog čega svakog Božića potroše šest tisuća dolara. Nakon što se njihova kći jedinica Blair pridruži Mirovnim snagama UN-a u Peruu, Luther dobije zamisao da on i Nora odu na krstarenje Atlantikom i preskoče Božić. Međutim, tim činom na sebe navuku bijes svojih susjeda, pogotovo poglavara ulice Vica Frohmeyera i starca Walta Scheela. Vicova djeca demonstriraju pred kućom Krankovih jer nema snjegovića, kalvinistički božićni pjevači pjevaju pjesme, a novinari ga stave na naslovnicu susjedskih novina. Ipak, Luther ne odustaje od svojeg plana.